Ofursmellur Pharell Williams , „ Happy “ , er mest streymda lagið á Spotify það sem af er árinu 2014 , Katy Perry var sá kvennkyns tónlistarmaður sem fékk mesta hlustun og Ed Sheeran varð hlutskarpastur karlkyns-tónlistarmanna . Plata Ed Sheeran , „ x “ , var auk þess mest streymda plata í heiminum og Coldplay var sú hljómsveit sem notendur Spotify hlustuðu mest á . Þetta kemur fram í nýbirtum lista Spotify , „ Year In Review “ , þar sem horft er aftur til þess sem gerst hefur á árinu 2014 . Virkir notendur Spotify eru orðnir um 50 milljónir og þeir hafa streymt um sjö milljörðum klukkustunda af tónlist það sem af er ári . Það þýðir að þeir hlustuðu samtals á um 800 þúsund ár af tónlist á árinu , sem er reyndar enn ekki lokið . Fimm vinsælustu karlkyns-tónlistarmennirnir voru , í þessari röð , Ed Sheeran , Eminem , Calvin Harris , Avicii og David Guetta . Hjá konunum var , líkt og áður segir , Katy Perry í efsta sæti . Á eftir henni kom Ariana Grande , Lana Del Rey , Beyoncé og nýsjálenska unglingaundrið Lorde . Auglýsing Topp fimm listinn yfir vinsælustu hljómsveitir ársins á Spotify var eftirfarandi : Coldplay , Imagine Dragons , Maroon 5 , OneRepublic og One Direction . Hér að neðan er hægt að sjá listann yfir tíu vinsælustu lögin á Spotify það sem af er árinu 2014 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .